Fylgið stjórnmálaflokkanna hefur breyst mikið frá síðustu kosningum . Samfylkingin mælist stærst allra flokka samkvæmt nýjustu könnun . Samfylkingin mælist stærsti flokkurinn á Alþingi samkvæmt nýrri könnun . Fylgi Sjálfstæðisflokksins hefur aldrei verið minna . Maskína gerði könnunina á dögunum 12. til 20 desember og um sextíu prósent af 914 svarendum tóku afstöðu til spurningarinnar : „ Ef kosið yrði til Alþingis í dag hvaða flokk eða lista myndir þú kjósa ? “ . Samkvæmt henni mælist Samfylkingin stærst allra flokka á þingi ; með nítján prósenta fylgi . „ Þetta er auðvitað stórmerkilegt og það eru mjög mikil tíðindi að Sjálfstæðisflokkurinn mælist ekki lengur stærsti flokkur landsins , sem hann er yfirleitt . Það hefur gerst bara örsjaldan í sögunni að hann hafi mælst minni en aðrir , " segir Eiríkur Bergmann , prófessor í stjórnmálafræði . Eiríkur segir Samfylkinginuna virðast vera ná vopnum sínum á ný . Fylgið hrinur hins vegar af Sjálfstæðisflokknum . Það fer úr 25 prósentum í síðustu kosningum og niður í 17,6 prósent . Það hefur aldrei mælst lægra Eiríkur Bergmann , prófessor í stjórnmálafræði við Háskóla Íslands . Vísir Fylgi ríkisstjórnarinnar dregst saman og mælist einungis um 37 prósent . Eiríkur segir ríkisstjórnarflokka vanalega ekki halda fylgi sínu inn í kjörtímabilið . „ Hins vegar hefði maður haldið að þessi ríkisstjórn væri í betri stöðu til þess en þær fyrri , bara vegna þess að það er meiri ró í stjórnvmálum núna . En vantraustið í íslenskum stjórnmálum er bara það mikið að ríkisstjórnir halda ekki fylgi , " segir hann . Staða flokkanna er jafnari en áður og Viðreisn og Píratar bæta við sig . Eiríkur segir að dregið hafi verulega úr flokkshollustu og að fjórflokkurinn svokallaði hafi misst sína yfirburðarstöðu . „ Þetta voru flokkar sem skiptust einfaldlega á völdum og höfðu um 90 prósent fylgisins í landinu . Núna eru þessir fjórir flokkar bara á pari við aðra og nýrri flokka , " segir hann . Þetta sé gjörbreyting á flokkakerfinu í landinu . „ Kannski má segja að loksins sé kominn eiginlegur kjósendamarkaður á Íslandi þar sem kjósendur eru einfaldlega tilbúnir að velja sér flokk í hvert sinn . Og þarna er þá kominn markaður sem stjórnmálaflokkar geta raunverulega boðið í ; þar sem fylgi er á ferð . Það er gjörbreyting , " segir Eiríkur .